Kan jeg fortryde købet?
-----------------------



 Du kan fortryde din bestilling i 14 dage regnet fra den dag, hvor du modtager varen. Du kan fortryde ved at ringe til os eller ved at udfylde denne formular: 
 <https://www.telmore.dk/fortrydelsesret>
  

  
 Hvis du bruger din fortrydelsesret, skal du returnere varen i samme stand, som da du modtog den, og du skal sende varen til TDC Logistik Center, Datavej 10, 5220 Odense SØ senest 14 dage efter du har meddelt os din fortrydelse. Bemærk, at du selv skal afholde alle omkostninger ved returnering, og at du selv bærer risikoen for varen under selve returneringen. 
   

  
 Hvis du bruger din fortrydelsesret, refunderer vi alle betalinger, herunder leveringsomkostninger, senest 14 dage fra den dato, hvor vi har modtaget din meddelelse. Bemærk, at hvis vi kan konstatere en værdiforringelse ved den returnerede vare, forbeholder vi os ret til at kræve refusion herfor af dig. Manglende returnering medfører opkrævning af den fulde værdi af varen. 
 